

Η ΔΔΕ Ημαθίας, αναγνωρίζοντας το σημαντικό έργο του Φιλανθρωπικού Σωματείου της Φιλόπτωχου Κυριών Βέροιας που ιδρύθηκε από το 1905και **σιτίζει καθημερινά 70 συμπολίτες μας**, αποφάσισε να συνδράμει στο έργο της, δεδομένου ότι η Φιλόπτωχος **δεν επιδοτείται** από κανέναν φορέα ή δημόσια υπηρεσία, αλλά **βασίζεται μόνο στις δωρεές και τις προσφορές** των φίλων και συνδρομητών της,

 Πέραν της καθημερινής σίτισης συμπολιτών μας, η Φιλόπτωχος δίνει έκτακτα βοηθήματα σε συνανθρώπους μας που δυσκολεύονται για την αγορά φαρμάκων, πληρωμές λογαριασμών ΟΤΕ, ΔΕΗ, και άλλα. Μοιράζει κάθε Χριστούγεννα και Πάσχα πάνω από 150 δέματα με τρόφιμα σε άπορες οικογένειες. Φέτος συμπληρώνονται **80 χρόνια** από τότε που ξεκίνησε το καθημερινό συσσίτιο στη Φιλόπτωχο και συνεχίζεται ασταμάτητα μέχρι σήμερα (1944-2024) προσφέροντας

* ***70*** *μερίδες φαγητού* ***την ημέρα***
* ***400*** *μερίδες την* ***εβδομάδα,***
* ***1600*** *μερίδες τον* ***μήνα,***
* *πάνω από* ***18.000 το χρόνο,***
* *πάνω από* ***1.000.000 μερίδες στα 80 χρόνια.***

 Προκειμένου να συνεχίσει να είναι γεμάτο το καζάνι της Φιλοπτώχου και να εξασφαλιστούν τουλάχιστον **150 δέματα** για τις γιορτές, ζητούμε τη αρωγή και τη στήριξή σας. Για τον λόγο αυτό σας παρακαλούμε να μας βοηθήσετε να ενισχύσουμε τα δέματα που ετοιμάζουμε, με ό,τι εσείς μπορείτε να μας προσφέρετε.

Χρειαζόμαστε **τρόφιμα καθημερινής κατανάλωσης**

* ***όσπρια***
* ***λάδι***
* ***γάλα μακράς διάρκειας***
* ***ζυμαρικά***
* ***σάλτσες***

Σύνθημα μας: **Κανένας να μη νιώσει μόνος του αυτές τις γιορτές**.

 Γιατί **ΜΑΖΙ ΜΠΟΡΟΥΜΕ ΚΑΛΥΤΕΡΑ**.

Τα τρόφιμα θα συγκεντρώνονται καθημερινά, **μέχρι τις 20 Δεκεμβρίου**

* στη **Διεύθυνση Δευτεροβάθμιας Εκπαίδευσης Ν. Ημαθίας, *Μούμογλου 1 και Εδέσσης, 3ος όροφος από τις 8.00-14.00.***
* & στην **εστία της Φιλοπτώχου,** ***Κωττουνίου 10Α από τις 8.00-12.00.***

Τηλ. Επικοινωνίας: 6946425960, 6946023827, email: fkverias@gmail.com

